Contract subsecvent de furnizare
LOT 2
nr. 198056 data 17.12.2021

Preambul

În temeiul Legii nr.98/2016 privind achizițiile publice si ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului cadru din Legea nr. 98/2016 privind achizitiile publice, cu modificarile si completarile ulterioare si a  Acordului cadru de furnizare nr. 190075/07.12.2021 s-a încheiat prezentul contract de furnizare de produse, între:

DIRECTIA GENERALA DE ASISTENTA SOCIALA SI PROTECTIA COPILULUI SECTOR 2, în calitate de achizitor, pe de o parte
şi 

SC ELCOMER ACHIZITII SRL, , în calitate de furnizor, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a)	contract – reprezintă prezentul contract  şi toate Anexele sale. 
b)	achizitor şi  furnizor  - părţile contractante, aşa cum sunt acestea numite în prezentul contract;
c)	preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d)	produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
e)	servicii - servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
f)	origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.
g)	destinaţie finală  - locul unde furnizorul are obligaţia de a furniza produsele;
h)	termenii comerciali de livrare vor fi interpreaţi conform  INCOTERMS 2000 – Camera Internaţională de Comerţ (CIC).
i)	forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j)	nerespectare obligatilor în mod culpabil si repetat – nerespectarea de 3 (trei) ori de catre una din parti a obligatilor asumate prin contract 
k)	zi - zi calendaristică; an - 365 de zile.

3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

Clauze obligatorii

4. Obiectul principal al contractului 
 4.1 – Furnizorul se obligă să livreze produsele conform anexei nr. 1 la contract, în graficul de livrare prevăzut în anexa nr. 2 la contract.

4.2 - Achizitorul se obligă să achiziţioneze produsele conform anexei nr.1 la contract şi să plătească preţul convenit în prezentul contract.
4.3 – Produsele necomandate pana la data expirării contractului, se reportează la cantitatea ramasă in acordul-cadru, în baza căruia este încheiat prezentul contract subsecvent. 

5. Preţul contractului
5.1 Preţul contractului, respectiv preţul produselor livrate este de 21.248,36 lei fără TVA, respectiv 23.160,71 lei cu TVA.
5.2 Pretul contractului poate fi ajustat conform prevederilor cap. 19 din prezentul contract.

6. Durata contractului
6.1 – Durata prezentului contract începe de la data de 17.12.2021. 
6.2 – Prezentul contract încetează să producă efecte la data de 31.12.2021.
6.3 – Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:
a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167;
b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
6.4 Orice modificare a prezentului contract de achiziție publică în cursul perioadei sale de valabilitate altfel decât în cazurile și condițiile prevăzute la art. 221 din legea 98/2016 se realizează prin organizarea unei noi proceduri de atribuire, în conformitate cu dispozițiile legale in materie 
6.5 În situația nerespectării dispozițiilor 6.4, autoritatea contractantă are dreptul de a denunța unilateral prezentul contract de achiziție publică. 

7. Executarea contractului
7.1 – Executarea contractului începe  la data înregistrării contractului la achizitor.

8. Documentele contractului
8.1 Documentele contractului sunt:
•	oferta financiara (anexa 1)
•	graficul de livrare (anexa 2 )
•	lista locațiilor si ale adreselor de livrare a produselor (anexa nr. 3)
•	clauze contractuale privind protecția muncii ( anexa 4)
•	propunerea tehnica
•	caietul de sarcini, inclusiv anexele acestuia;

9.  Obligaţiile principale ale furnizorului
9.1- Furnizorul se obligă să furnizeze produsele la standardele şi sau performanţele prezentate în propunerea tehnică. 
9.2. Furnizorul se obligă să furnizeze produsele în graficul de livrare prezentat în propunerea tehnică, anexă  la contract, respectiv in maxim 5 zile lucratoare de la lansarea comenzilor.
9.3 - Furnizorul se obliga să despăgubească achizitorul împotriva oricăror:
i)	reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
ii)	daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.  Obligaţiile principale ale achizitorului
10.1 - Achizitorul se obligă să recepţioneze produsele în termen de 24 ore de la data livrarii.
10.2 – Achizitorul se obligă să plătească preţul produselor către furnizor în maxim 30 zile de la data emiterii facturii de catre acesta, in functie de sumele pimite de la bugetul local, in conformitate cu prevederile art. 7 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante;
10.3 - Achizitorul va desemna persoane responsabile din fiecare locație pentru a menține legătura cu furnizorul, conform Anexei 3.

11.  Sancţiuni pentru neîndeplinirea culpabilă a obligaţiilor 
11.1 - În cazul în care, din vina sa exclusivă, furnizorul nu reușește să-și îndeplinească obligațiile asumate, atunci achizitorul are dreptul de a deduce din prețul comenzii neonorate, ca penalități, o sumă echivalentă cu 0,1%/zi din prețul comenzii neonorate, pana la îndeplinirea efectiva a obligațiilor.
11.2 – În cazul in care furnizorul nu își îndeplinește obligația de a livra produsele conform graficului si exista o situație de urgenta, achizitorul își rezerva dreptul de a achiziționa produsele respective de la un alt agent economic, pe cheltuiala furnizorului, din garanția de buna execuție a contractului.
11.3 - În cazul în care achizitorul nu își onorează obligațiile în termenul convenit, atunci furnizorul are dreptul de a deduce din plata neefectuata, ca penalitati, o sumă echivalentă cu 0,1%/zi  din plata neefectuată.
11.4 – Nerespectarea obligatiilor asumate prin prezentul contract de catre una din parti, in mod culpabil si repetat, da dreptul partii lezate de a considera contractul reziliat de drept, fara actiune in justitie si fara nicio alta formalitate prealabila si de a pretinde plata de daune interese.
11.5 - Este considerat motiv de reziliere unilaterala nerespectarea in mod repetat de catre furnizor a graficului de livrare prevazut in contract, prin intarzieri peste termenul de livrare sau prin lipsa sau neconformitatea produselor furnizate, respectiv furnizarea de 3 ori a produselor livrate care nu corespund cerintelor de calitate si specificatiilor tehnice. 
11.6 - Comunicarea desfiintarii de plin drept a prezentului contract se face de catre achizitor printr-o notificare scrisa. Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. In acest caz, furnizorul are dreptul de a pretinde numai plata corespunzatoare pentru partea din  contract îndeplinită pâna la data denunţării unilaterale a contractului.
Clauze specifice

12. Garanţia de bună execuţie a contractului
12.1- (1) Furnizorul se obligă să constituie garanţia de bună execuţie a contractului în cuantum de 2 % din valoarea fara TVA a contractului, pentru perioada de valabilitate a contractului, in termen de 5 zile lucratoare de la inregistrarea contractului la achizitor, 
       - (2) Garantia de buna executie se poate constitui prin virament bancar in contul RO66TREZ7025006XXX005592 deschis la Trezoreria Sector 2, CIF 17093691, beneficiar DGASPC Sector 2  sau printr-un instrument de garantare emis de o instituție de credit din România sau din alt stat sau de o societate de asigurări, în condițiile legii, şi devine anexă la contract, prevederile art. 36 alin. (3) şi (5) din Legea nr. 98/2016 aplicându-se în mod corespunzător, 
12.2 - În cazul în care valoarea garanției de bună execuție este mai mică de 5.000 de lei, se accepta constituirea acesteia prin depunerea la casierie a sumei în numerar.
12.3 - Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică/contractului subsecvent, în limita prejudiciului creat, în cazul în care furnizorul nu îşi îndeplineşte din culpa sa obligaţiile asumate prin contract.
12.4 - Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât furnizorului, cât şi emitentului instrumentului de garantare (daca este cazul), precizând obligaţiile care nu au fost respectate, precum şi modul de calcul al prejudiciului. 
12.5 - În situaţia executării garanţiei de bună execuţie, parţial sau total, furnizorul are obligaţia de a reîntregii garanţia în cauză raportat la restul rămas de executat.
12.6 – Achizitorul se obligă să restituie garanţia de bună execuţie  în termen de cel mult 14 zile  conform art. 42 din HG 395/2016 cu toate modificarile si completarile ulterioare.
12.7 - Garanţia produselor este distinctă de garanţia de bună execuţie a contractului. 

Atributii si responsabilitati ale achizitorului

13. Recepţie, inspecţii şi teste
13.1 - Achizitorul sau reprezentantul sau are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.
13.2 - Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor conform anexei nr. 3  la contract.
13.3 - Dacă vreunul din produsele inspectate sau testate nu corespunde specificaţiilor tehnice si  prezinta abateri de la calitatea ceruta produsului, achizitorul are dreptul sa îl respingă, iar furnizorul are obligaţia, fără a modifica preţul contractului: 	          
     a) de a înlocui produsele refuzate/ depreciate in termen de 24 ore de la data notificarii, sau
     b) de a face toate modificarile necesare pentru ca produsele sa corespundă specificaţiilor lor tehnice.  
13.4 - Dreptul achizitorului de a inspecta, testa şi, daca este necesar, de a respinge, nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
13.5. – Livrarea de 3 ori de produse care nu corespund cerintelor de calitate si specificatiilor tehnice duce la desfiintarea contractului în mod unilateral si de plin drept, fara actiune in justitie si fara nici o alta formalitate prealabila. Comunicarea desfiintarii de plin drept a contractului se va face de catre achizitor, furnizorului printr-o notificare
13.6. – Tesatarea, inspectarea si receptionarea calitativa a produselor se face prin mijloacele proprii ale achizitorului, la destianatia finala a produselor, fara ca furnizorul sa poata invoca testarea si receptia anterioara livrarii.
13.7 - Recepţia cantitativă se realizează la beneficiarul final, iar plata va fi dispusă numai pentru cantitatea recepţionată, în prezenţa delegatului furnizorului.
13.8 - Prevederile clauzelor 13.1-13.3. nu îl vor absolvi pe furnizor de obligaţia asumării garanţiilor sau altor obligaţii prevăzute în contract. 

14. Ambalare şi marcare
14.1 - (1) Furnizorul are obligaţia de livra produsele ambalate astfel incat ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipiţaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.
(2) În cazul ambalării greutăţilor şi volumelor în formă de cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.
14.2 - Ambalarea, marcarea şi documentaţia din interiorul sau din afara pachetelor vor respecta prevederile legale in vigoare.
14.3 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie, etc) ramân în proprietatea achizitorului.

15.  Livrarea şi documentele care însoţesc produsele
15.1 -  Furnizorul are obligaţia de a livra produsele la destinaţia finală indicată de achizitor respectând datele din graficul de livrare după primirea ordinului de începere. 
15.2 - (1) La expedierea produselor, furnizorul  va transmite achizitorului documentele care însoţesc produsele:
•	factura fiscala sau aviz de expeditie;
•	certificat de calitate;
•	certificat/ declaratie de conformitate;
15.3 - Certificarea de către achizitor a faptului ca produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe factura fiscala sua avizul de expeditie.
15.4 - Livrarea produselor se consideră încheiată în momentul în care sunt îndeplinite prevederile clauzelor de recepţie a produselor. 

16. Asigurări
16.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, la locatiile indicate de achizitor.

17. Servicii 
17.1 - Pe lângă furnizarea efectivă a produselor, furnizorul are obligaţia de a presta şi serviciile accesorii, respectiv transportul produselor pana la destinatia finala, fără a modifica preţul contractului.

18. Perioada de garanţie acordată produselor
18.1 - (1) Perioada de garanţie acordată produselor de către furnizor este cea declarată în propunerea tehnică. 
        - (2) Perioada de garanţie a produselor începe cu data recepţiei efectuate după livrarea  la destinaţia finală.
18.2 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
18.3 - La primirea unei astfel de notificări, furnizorul are obligaţia de a  înlocui produsul în de 24 ore, fără costuri suplimentare pentru achizitor. 
18.4 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

19. Ajustarea preţului contractului
19.1 - Pentru produsele livrate, plăţile datorate de achizitor furnizorului sunt cele declarate în propunerea financiară, anexă la contract.
19.2  – Modul de ajustare al pretului se face in conformitate cu:
- art. 221 – 222 si 236 din Legea nr. 98/2016 privind achizițiile publice, cu modificările și completările ulterioare;
- art. 164 – 165 din anexa la Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
- Instrucțiunea nr. 1/2019 pentru modificarea Instrucțiunii Președintelui Agenției Naționale pentru Achiziții Publice nr. 2/2018 privind ajustarea prețului contractului de achiziție publică/sectorială
- Instrucțiunea nr. 1/2021privind modificarea contractului de achizitioe publica/ contractului de achoizitie sectoriala/ acordului – cadru;
Actualizarea preţului contractului se poate face doar în situaţile prevăzute la art. 164 alineat ( 4 ), ( 5 ), ( 6 )  si 165 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice.
Pe parcursul îndeplinirii acordului cadru/contractului, preţul poate fi ajustat în următoarele situaţii:
a) au avut loc modificări legislative, modificări ale normelor tehnice sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului;
b) pe piaţă au apărut anumite condiţii, în urma cărora s-a constatat creşterea/ diminuarea indicilor de preţ pentru elemente constitutive ale ofertei, al căror efect se reflectă în creşterea/ diminuarea costurilor pe baza cărora s-a fundamentat preţul contractului.

Preţul contractului se ajustează utilizând urmatoarea formulă:
Pa = Pi x IPC/100, în care:
Pa = preţ actualizat
Pi = preţ iniţial
IPC = indicele prețurilor de consum pentru produse comunicat de Institutul National de Statistică, publicat pe site-ul www.insse.ro.
Ajustarea preţului se va face la cererea părţii interesate şi presupune posibilitatea atat a creşterii, cat si a diminuarii, conform formulei stabilite. Se va prezenta de catre furnizor calculatia de pret care sa justifice solicitarea reactualizarii acestuia.
Ajustarea prețului se va face prin înscrisuri semnate de către ambele părţi.
In conformitate cu art. 165^1 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice:
      (1) Pe parcursul execuţiei contractului plăţile se vor face exclusiv pe baza preţurilor proprii prevăzute de contractant în oferta sa iniţială, fixe sau ajustate, după cum s-a prevăzut în documentele de achiziţie iniţiale şi în contract.
       2) Pe parcursul execuţiei contractului nu este permisă modificarea preţurilor din ofertă în funcţie de variaţiile preţurilor practicate de furnizorii de la care contractantul se aprovizionează. Din punct de vedere al documentelor justificative necesare pentru efectuarea plăţilor se consideră suficiente facturile emise de contractant, a căror valoare trebuie să corespundă cu valoarea ofertată iniţial sau, după caz, cu valoarea ofertată actualizată conform prevederilor documentelor de achiziţie iniţiale şi contractului.
Pretul ramane obligatoriu in lei, pe toata durata de indeplinire a contractului.
Pretul trebuie sa includa costul  produselor, transportul si livrarea acestora in locatiuile DGASPC sector 2. Preturile vor fi exprimate in lei si oferta va cuprinde intreaga lista de produse din caietul de sarcini.

Clauze modificatoare  ale contractului si dispozitii conexe

20. Modificarea contractului:
20.1	- Orice modificare a contractului are efect doar dacă se realizează cu respectarea Legii, în scris și se semnează de sau în numele ambelor părți. Modificarea contractului se poate realiza prin act adițional la contract. În cazul modificărilor contractului realizate prin act adițional, semnarea de sau în numele părților este obligatorie. În cazul modificărilor contractului pentru care, conform prevederilor Legii, nu este necesar să se întocmească act adițional la contract, partea notificată își manifestă acordul asupra modificărilor contractului prin confirmarea, în scris, a primirii documentului, cu respectarea clauzelor stipulate la subcapitolul 28 din prezentul contract.
20.2 - Părțile au dreptul, pe durata contractului, de a conveni modificarea și/sau completarea clauzelor acestuia, prin act aditional fără organizarea unei noi proceduri de atribuire, cu acordul părților, fără a afecta caracterul general al contractului, în limitele Legii și în aplicarea prevederilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 și 165).
20.3 - Modificările nesubstanțiale, astfel cum sunt prevăzute în Lege si stabilite în cadrul contractului sunt singurele modificări ale contractului care pot fi făcute fără organizarea unei noi proceduri de atribuire.
20.4 - În cazul în care, în prezentul contract, nu sunt stabilite modificările nesubstanțiale, se aplică prevederile 
Legii.
20.5 - Modificările contractului, astfel cum sunt stabilite in prezentul contract, nu trebuie să afecteze, în niciun caz și în niciun fel, rezultatul procedurii de atribuire, prin introducerea de condiții care, dacă ar fi fost incluse în procedura de atribuire, ar fi putut determina anularea sau diminuarea avantajului competitiv pe baza căruia contractantul a fost declarat câștigător, putând perminte selecția altui ofertant decât contractantul, astfel cum a fost selectat, sau ar fi putut fi acceptată altă ofertă decât cea a contractantului sau ar fi putut fi atrași şi alți participanți la procedura de atribuire.
20.6 - Prin prezentul contract nu pot fi efectuate modificări substanțiale.

21. Amendamente:
21.1 - Fiecare parte are obligația de a notifica cealaltă parte, în cazul în care constată existența unor circumstanțe care pot genera modificarea contractului, întârzia sau împiedica furnizarea produselor sau care pot genera o suplimentare a valorii contractului. 
21.2 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional,.
21.3 - Autoritatea contractanta are dreptul de a prelungi/ diminua durata de valabilitate a contractului subsecvent, prin act aditional.
21.4 - Autoritatea contractanta are dreptul de a suplimenta sau de a diminua cantitățile prevăzute inițial în contractul subsecvent, prin act adițional, cu incadrare in acordul cadru.
21.5 - Autoritatea contractanta are dreptul  sa  realizeze transferuri intre liniile bugetare ale contractului subsecvent, indiferent de procentul in care aceasta relocare este ceruta, prin act aditional.

22. Incetarea  contractului:
22.1 - Este considerat motiv de reziliere unilaterala nerespectarea de 3 ori de catre furnizor a graficului de livrare prevazut in contract, prin intarzieri peste termenul de livrare sau prin lipsa sau neconformitatea produselor furnizate. 
22.2 - Comunicarea desfiintarii de plin drept a prezentului contract se face de catre achizitor printr-o notificare scrisa.
22.3 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract îndeplinită pâna la data denunţării unilaterale a contractului.
22.4 - Cauze specifice de incetare a contractului de achizitie publica: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:
     a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167;
     b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

23. Obligații privind personalul și forța de muncă, asigurările și securitatea muncii, legislația muncii 
23.1 Furnizorul va respecta întreaga legislație a muncii care se aplică personalului , inclusiv legislația în vigoare privind angajarea, programul de lucru, sănătate, securitatea muncii, asistență socială, emigrare şi repatriere, şi îi va asigura acestuia toate drepturile legale.
23.2 Furnizorul se asigură că angajații săi se conformează tuturor legilor în vigoare, inclusiv celor legate de securitatea muncii.
23.3 Furnizorul va manifesta o deosebită atenție astfel încât, să evite producerea oricăror evenimente care să aibă efecte nocive asupra mediului sau asupra stării de sănătate a personalului.
23.4 Personalul desemnat va respecta normele de ordine interioară stabilite de comun acord cu reprezentantul achizitorului.
23.5 Furnizarea produselor se va face în conformitate cu legislația privind protecția muncii, protecției mediului și fiscalității ce se găsesc pe site-urile ministerelor de resort: www.mmssf.ro, www.mmediu.ro, www.mfinante.ro  etc.

24. Conflictul de interese
Masuri legate de prevenirea si stoparea conflictului de interese
24.1 Furnizorul ia toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorului, fără întârziere.
24.2 Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. Furnizorul se asigură că Personalul/reprezentanții său/săi nu se află într-o situație care ar putea genera un conflict de interese. Furnizorul înlocuiește de indata și fără vreo compensație din partea Achizitorului, orice membru al Personalului său, care se regăsește într-o astfel de situație.
24.3 Furnizorul trebuie să evite orice contact care ar putea să-i compromită independența sa ori pe cea a Personalului său. Dacă și când Furnizorul eșuează în a-și menține independența, Achizitorul, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, poate decide încetarea de plin drept și cu efect imediat a Contractului, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.
24.4 Furnizorul are obligația de a respecta prevederile legale în domeniul achizițiilor publice cu privire la evitarea conflictului de interese. Furnizorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv.

25. Derularea si monitorizarea contractului 
25.1 Personalul/departamentul autoritatii contractante va raspunde de:
•  Urmărirea derulării contractelor de achiziție publica privind furnizarea produselor in conformitate cu clauzele din contractul de achiziție publica si graficul de livrare a contractelor încheiate si urmărirea îndeplinirii obligațiilor asumate prin contract/acord-cadru;
Se pot adauga si urmatoarele mentiuni  (sau o parte din acestea):
• Pe parcursul executării contractelor subsecvente se realizează coordonarea continuă, monitorizarea şi controlul tuturor activităţilor şi rezultatelor realizate de Contractant, ținându-se cont de obligațiile asumate de către acesta, specificațiile tehnice ale produselor, termenele comerciale convenite și toate mențiunile specificate în cadrul documentației de atribuire.
De asemenea, pentru activitatea de management și gestionare a contractelor subsecvente se va ține cont de: 
-  acceptarea produselor în cadrul Contractului
- monitorizarea performanţei pe perioada derulării Contractului
-  evaluarea performanţei Contractantului la finalul Contractului.
Informaţiile şi cerinţele din acest capitol privesc exclusiv etapa de derulare a Contractului, cea în care Contractantul trebuie să furnizeze produsele şi să obţină rezultatele aşteptate, aşa cum este stabilit prin Contractul ce rezultă din această procedură, astfel încât până la finalizarea duratei Contractului să fie realizate conform planificării şi cerinţelor.

26. Riscuri in indeplinirea contractului:
26.1 Furnizorul sa nu livreze produsele la standardele/calitate/si/sau specificațiile si caracteristicile prezentate în propunerea tehnică; 
26.2 Furnizorul sa deterioreze obiectele de inventar, mijloacele fixe, sau sa provoace accidente prin neglijenta; 
26.3 Furnizorul sa nu respecte normele de mediu, sănătate publica in vigoare, cu privire la produsele livrate; 
26.4 Produsele furnizate sa nu fie însoțite de certificate de conformitate si/sau documente solicitate pentru livrarea si recepție 
Alte riscuri:
Riscuri care cad în sarcina beneficiarului
•	estimarea greșită în plus sau în minus a cantității de produse necesare;
•	întârzierea în plată a facturilor furnizorului;
•	recepționarea unei cantități de produse nelivrate;
•	dificultăți de colaborare și comunicare între factorii implicați
 Masuri de eliminare a riscurilor care cad în sarcina beneficiarului
•	se va deconta doar cantitatea de produse efectiv livrată și recepționată;
•	facturile furnizorului vor fi decontate în termenul precizat în contractul de furnizare;
•	recepționarea produselor va fi confirmată de reprezentanții desemnați ai beneficiarului;
•	beneficiarul va desemna persoane responsabile  din fiecare locație pentru a menține legătura cu furnizorul;
Riscuri care cad în sarcina furnizorului
•	nerespectarea termenelor de livrare;
•	personal insuficient alocat;
•	neconcordanta caracteristicilor tehnice ale produselor cu cerințele caietului de sarcini la recepția calitativă a acestora;
•	interpretarea eronată a cerințelor caietului de sarcini;
•	relocarea beneficiarului in alte spatii/sedii;
•	schimbări legislative;
•	forță majoră;
Masuri de eliminare a riscurilor care cad în sarcina furnizorului 
•	asigurarea unui stoc permanent de produse;
•	formularea clară a cerințelor din caietul de sarcini;
•	asigurarea furnizării de produse cu o infrastructură  care sa nu genereze costuri mari cu întreținerea acestora;
•	alocarea suficienta de fonduri si personal pentru a putea face furnizările fără costuri suplimentare pentru beneficiar;

27. Cesiunea si interdictii privind subcontractarea
27.1 - Este permisă doar cesiunea creanţelor născute din contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.
27.2 -  O cesiune va fi valida doar daca reprezinta un acord scris prin care furnizorul transfera contractul sau parte din acesta unui tert si a fost obtinut acordul prealabil al achizitorului. Cu exceptia cazurilor expres prevăzute in acordul cadru, furnizorul nu va cesiona niciuna dintre obligatiile sale contractuale.
27.3  -  Prin excepție de la art. 27.2:
a) fiecare parte poate cesiona, sub forma de garanție in favoarea unei bănci sau unei alte instituții financiare, dreptul său la orice sume de încasat sau care vor deveni incasabile in derularea acordului cadru cu o notificare prealabila transmisa către cealaltă parte;
b) furnizorul este înlocuit de un nou furnizor, atunci când drepturile si obligațiile furnizorului inițial sunt preluate, ca urmare a unei succesiuni universale sau cu titlu universal in cadrul unui proces de reorganizare, inclusiv prin fuziune sau divizare, de către noul furnizor care îndeplinește criteriile de calificare si selecție stabilite inițial, cu condiția ca aceasta modificare sa nu presupună alte modificări substanțiale ale acordului cadru si sa nu se realizeze cu scopul de a eluda aplicarea procedurilor de atribuire prevăzute de legea in domeniul achizițiilor publice.
27.4 – Aprobarea unei cesiuni de către achizitor nu va elibera pe furnizor de obligațiile care ii revin pentru partea de contract deja executata sau partea necesionata pentru care se poate retine garanția de buna execuție a furnizorului.
27.5 - Cu exceptia cazului in care partile nu au convenit altfel in scris, furnizorul nu are dreptul sa subcontracteze tertilor, nici in ansamblu si nici partial, fabricarea si / sau furnizarea bunurilor si / sau a performantei serviciului / serviciilor stipulate in cadrul comenzii (comenzilor) si / sau al contractului (contractelor).

28. Forţa majoră
Potrivit art. 1351 alin. (2) „forţa majoră este orice eveniment extern, imprevizibil, absolut invincibil şi inevitabil.”
In concret,  forța majoră se referă la evenimente care nu au nicio legătură cu fapta omului și care nu pot fi prevăzute: calamități naturale (cutremure, tsunami-uri, ).
28.1 - Forţa majoră este constatată de o autoritate competentă.
28.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
28.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
28.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
28.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
28.6 - In ceea ce priveste forta majora avand drept cauza intervenirea epidemiilor /pandemii, intelegem ca acest motiv sa fie eliminat prin asumarea riscului de forță majoră de catre  ambele parti, ceea ce  înseamnă, practic, eliminarea posibilității de a se mai invoca forța majoră de catre niciuna dinte parti din prezentul contract.
In concluzie, niciun eveniment exterior nu poate justifica o imposibilitate fortuită de executare dacă privește bunuri de gen, precum obligația de a plăti o suma de bani.

29.Confidenţialitatea informaţiilor şi protecţia datelor cu caracter personal
29.1. Fara a aduce atingere executiei prezentului contract, Contractantul are obligatia de a garanta protejarea acelor informatii pe care Furnizorul le precizeaza ca fiind confidentiale, in masura in care, in mod obiectiv, dezvaluirea acestor informatii ar prejudicia interesele legitime ale acestuia, in special in ceea ce priveste secretul comercial si proprietatea intelectuala.
29.2. Prevederile art. 29.1. se aplica in mod corespunzator si Furnizorului.
29.3.Contractantul va considera toate documentele şi informaţiile care îi sunt puse la dispoziţie în vederea încheierii şi executării Contractului drept strict confidenţiale.
29.4.Obligaţia de confidenţialitate nu se aplică în cazul solicitărilor legale privind divulgarea unor informaţii venite, în format oficial, din partea anumitor autorităţi publice conform prevederilor legale aplicabile.

30. Soluţionarea litigiilor
30.1. - Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.
30.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze  de către instanţele judecătoreşti competente din Romania. 

31. Limba care guvernează contractul
Limba care guvernează contractul este limba română.

32. Comunicări
32.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris sau prin mijloace electronice de comunicare.
      -   (2) Orice document scris trebuie înregistrat atât în momentul transmiterii cât şi în momentul primirii.
32.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

33. Legea aplicabilă contractului
        Contractul va fi interpretat conform legilor din România.
   
Părţile au înţeles să încheie azi 17.12.2021.prezentul contract în două exemplare, câte unul pentru fiecare parte.   

Achizitor	 	   		          	            				Furnizor
DGASPC SECTOR 2	  			       		        S.C. Elcomer Achizitii S.R.L

Anexa nr. 2 la contractul de furnizare

GRAFIC DE LIVRARE

LOT 2
_____________________________________________________________________________________________
Nr.		Denumirea			                          Perioada necesara fiecărei livrări
crt.		produsului		    	                                de la lansarea comenzii 
______________________________________________________________________________________________
1	  Iaurt tip 1 – min 900 g                                    maxim 5 zile lucratoare de la lansarea comenzii
2  Iaurt tip 2 – min 140 g                                    maxim 5 zile lucratoare de la lansarea comenzii
3  Iaurt fructe – min 150 g                                   maxim 5 zile lucratoare de la lansarea comenzii
4  Lapte batut – min 900 g                                   maxim 5 zile lucratoare de la lansarea comenzii
5  Lapte dulce – min 1 l                                      maxim 5 zile lucratoare de la lansarea comenzii
6  Margarina – min 500 g                                    maxim 5 zile lucratoare de la lansarea comenzii
7  Sana – min 900 g                                          maxim 5 zile lucratoare de la lansarea comenzii
8  Smantana – min 900 g                                     maxim 5 zile lucratoare de la lansarea comenzii
9  Unt de masa – min 200 g                                  maxim 5 zile lucratoare de la lansarea comenzii

Achizitor	 	   		          	            				Furnizor
DGASPC SECTOR 2	  			       		        S.C. Elcomer Achizitii S.R.L

Anexa nr. 3 la contractul de furnizare 198056/17.12.2021

Nr.  crt	Denumire locație/ Adresa de facturare	PUNCT  DE LIVRARE   	PERSOANA DE CONTACT	
1	CRESA CIOBANASULUI	Str. Ciobanasului nr 23 		
2	CRESA SINAIA	Aleea Sinaia nr 4, bl.82  		
3	CRESA TEIUL DOAMNEI	Str. Teiul Doamnei nr. 99		
4	UNITATEA DE EDUCATIE TIMPURIE GRĂDINIȚA 23  (Bambi)	Str. Ciobanasului nr 23 		
5	UNITATEA DE EDUCATIE TIMPURIE GRĂDINIȚA 137 (Tom Degetel)	Aleea Sinaia nr 4, bl.82  		
6	UNITATEA DE EDUCATIE TIMPURIE REÎNVIERII 1B (Alba ca Zăpada)	Str. Ciobanasului nr 23 		
7	COLT  ALB	Str. Gheorghe Șerban nr. 7A 		
8	CASA  DIN  TEI	Str. Gheorghe Șerban nr. 7A 		
9	CIRESARII 	Str. Aaron Florian nr 5  		
10	PINOCCHIO	Str. Ripiceni 6A, bl.5, parter		
11	SATR - Str. Tâmpa ap. 4	Str. Tâmpa, nr. 1, bl.B1,  parter, ap. 4, sector 2		
12	SATR  - Str. Ciocarliei ap. 3	Str. Ciocârliei ,nr. 32, bl. 24D, sc. 1, parter, ap. 3, Sector 2		
13	SATR  - Str. Sold. Zambilă Ioniță ap. 30 	Str.Zambilă Ioniţă, nr.2, bl. 7C,  et. 9, ap. 30, Sector 2		
14	SATR  - Sos. Pantelimon ap. 318	Şos. Pantelimon nr. 286, bl. 41, sc. 8, etj. 10, ap. 318, Sector 2		
15	SATR  - Sos. Pantelimon ap. 176	Şos.Pantelimon nr. 254, bl. 55, sc. C, et. 10, ap. 176, sector 2		
16	SATR  - Sos. Pantelimon ap. 23	Şos.Pantelimon nr. 291, bl. 9, sc. A, et. 6, ap. 23, sector 2		
17	SATR - Sos. Pantelimon ap.70	Şos.Pantelimon nr. 291, bl.9, sc. B, et. 8, ap. 70, sector 2		
18	SATR  - Str. Delfinului ap. 36	Str. Delfinului nr. 1, bl. D16, sc.1, etj. 6, ap. 36, sector 2		
19	SATR  - Str. Delfinului ap. 44	Str. Delfinului nr. 9,bl. D18,sc. A,et.7, ap. 44, Sector 2		
20	SATR  - Sos. Colentina ap. 47	Şos. Colentina nr. 76, bl. 111, sc. A, etj. 10, ap.47, Sector 2		
21	SATR  - Maior Bacila  ap. 16	Str. Maior Vasile Băcilă nr.27, bl.31A, et.3, ap.16, sector 2 		
22	SATR  - Rascoala 1907 nr.8, ap.51	Str. Răscoala 1907 nr. 8, bl. 13,sc. 1, et. 8, ap. 51, sector 2		
23	SATR  - Rascoala 1907, nr.11, ap.189	Str.Răscoala 1907, nr.11, bl.16, sc.5, et.5, ap.189, Sector 2		
24	SATR  - Colentina 81, ap.94	Şos. Colentina nr.81, bl.84, sc.3, et.9, ap.94, Sector 2		
25	SATR  - Bd. Lacul Tei  ap.83	Bd. Lacul Tei nr. 126-128, bl.17-18, sc.B, et.9, ap.83, Sector 2		
26	SATR  - Grigore Moisil ap.38	Str. Grigore Moisil nr. 8, bl..9, sc.A, et.7, ap.38, Sector 2		
27	SATR - Vasile Stolnicul nr.17, ap.16 	Str Vasile Stolnicul nr.17,bl.42 ,sc.2, parter, ap.16, sector 2		
28	SATR - Teiul Doamnei, ap.23 	Str Teiul Doamnei nr.19, bl.39, sc.1, et.6, ap.23, sector 2		
29	SATR - str. Rascoala 1907, nr. 11, ap.17 	Str.Răscoala 1907 nr 11, bl.16, sc.1 et.4, ap17 sector 2		
30	SATR  - Aleea Cislau ap. 30	Aleea Cislău nr 5, bl.3D, et 5, sc 1. ap. 30, sector 2		
31	SATR  -  Grigore Moisil ap.93	Str. Grigore Moisil nr 8,bl. 9,sc B, et 7. Ap 93, sector 2		
32	CIA 2	Str. Eminescu nr. 87		
33	L.P. Ciocarliei - Str. Ciocarliei nr. 14, Bl. D9, Sc. 1, Ap. 2 	Str. Eminescu nr. 87		
34	L.P. Radovanu - Str. Radovanu nr. 5, Bl. 41, Sc. 3, Ap. 108	Str. Eminescu nr. 87		
35	L.P. Vasile Stolnicul - Str. Stolnicul Vasile nr. 17, Bl. 423, Ap.20 	Str. Eminescu nr. 87		
36	L.P. Pantelimon - Șos. Pantelimon nr. 326, bl. D2, sc. A, et. 14, ap. 14	Str. Eminescu nr. 87		
37	L.P. Vergului - Șos. Vergului nr. 65, Bl. 17, sc. K, ap. 415	Str. Eminescu nr. 87 		
38	Centrul de Criză	Str. Valer Dumitrescu nr. 33, Sector 2		
39	CRRN  1	Str. Balotului nr 42 		

Achizitor	 	   		          	            				Furnizor
DGASPC SECTOR 2	  			       		        S.C. Elcomer Achizitii S.R.L

  Anexa  nr. 4  la Contractul de furnizare 198056/17.12.2021

              Clauze contractuale privind securitatea si sanatatea in munca si prevenirea si stingerea        
                                                     incendiilor pentru achizitie 
Pentru intarirea ordinii si disciplinii in munca, in scopul evitarii unor accidente grave, incendii si explozii, avarii sau alte accidente tehnice, şi in conformitate cu prevederile Legii nr.319/2006 privind securitatea şi sănătatea în muncă şi Legii 307/2006 privind apărarea împotriva incendiilor, se vor respecta intocmai, urmatoarele clauze referitoare la obligatiile si raspunderile ce revin furnizorului produselor pe teritoriul D.G.A.S.P.C. sector 2.
Unitatea furnizoare va aduce la cunostinta benefeciarului, numele persoanelor ce vor aproviziona sediile D.G.A.S.P.C. sector 2, pe perioada derularii contractului; 
•	Instruirea lucratorilor in domeniul securitatii si sanatatii in munca şi în domeniul situaţiilor de urgenţă, precum si dotarea personalului cu echipament de lucru si de protectie specific revine conducatorului formatiei de lucru, care va prelucra obligatoriu anexa la contract;
•	Se interzice accesul in incinta D.G.A.S.P.C.sector 2, a altor persoane care nu fac parte din personalul unitatii furnizoare;
•	Circulatia personalului unitatii furnizoare in incinta unitatii beneficiare, se va face numai pe caile de acces stabilite pentru punctul de lucru respectiv. Mijloacele de transport ce asigura aprovizionarea cu materiale, vor circula cu o viteza de 5 Km/h, iar acolo unde situatia o impune, se va reduce viteza pana la limita evitarii oricarui pericol, respectand regulile de circulatie pe caile de acces in unitate;
•	Accesul personalului unitatii furnizoare in alte locuri de munca decat cele stabilite pentru aprovizionare este STRICT INTERZIS, spre exemplu: dormitoare, bucatarii, magazii, etc. La nevoie se va solicita avizul beneficiarului, care va stabili un delegat insotitor pe tot parcursul traseului dus-intors;
•	In cazul in care pe teritoriul D.G.A.S.P. C.sector 2 se produce un accident de munca personalului angajat al unitatii furnizoare in perioada furnizarii produselor contractate, incendiu, avarie, explozie etc., raspunderea revine furnizorului produselor  respective, care in consecinta se va inregistra cu accidentul respectiv şi va raspunde potrivit legii, de stabilirea si aplicarea masurilor de aparare impotriva incendiilor. In cazul producerii unor acidente de munca suferite de catre personalul unitatii beneficiare, ca urmare a nerespectarii obligatiilor ce revin unitatii furnizoare, accidentul se va inregistra de catre unitatea furnizoare. In caz de litigiu intre partile contractoare cu privire la cercetarea si inregistrarea accidentelor de munca, arbitrarea va fi facuta de catre Inspectoratul Teritorial de Munca Bucuresti;
•	Introducerea sau consumul de bauturi alcoolice, prezenta in unitate sub influenta alcoolului ESTE STRICT INTERZIS, raspunderea pentru incalcarea acestor dispozitii revine in exclusivitate conducatorului formatiei de lucru, ce furnizeaza produsele respective;
•	Se interzice fumatul în imobilele sau spaţiile beneficiarului, fiind permis numai in locurile special amenajate;
•	Pentru orice alta problema ivita pe parcursul furnizarii produselor contractate si care prezinta pericol de accidentare si priveste unitatea beneficiarului se va lua legatura cu Conducătorul locului de muncă din partea unităţii beneficiare;
•	Prevederile prezentelor clauze nu exonerează unitatea furnizoare de a lua toate masurile ce sunt necesare pe linie de securitate si sanatate in munca, siguranta circulatiei, apărarea împotriva incendiilor, etc;
       
        Achizitor	 	   		          	     		Furnizor
DGASPC SECTOR 2	  			       		S.C. Elcomer Achizitii S.R.L